b'\n_START_ARTICLE_\nMirisi, zlato i tamjan (predstava)\n_START_PARAGRAPH_\nPredstava Mirisi zlato i tamjan antologijska je predstava hrvatskog glumi\xc5\xa1ta premijerno izvedena 14. sije\xc4\x8dnja 1974. Posljednji put je odigrana 1994. godine, te je jedna od najdugovje\xc4\x8dnijih hrvatskih kazali\xc5\xa1nih predstava._NEWLINE_Predstava je postavljena prema romanu Slobodana Novaka, te u dramatizaciji i re\xc5\xbeiji Bo\xc5\xbeidara Violi\xc4\x87a, a postavljenja je tijekom zlatnog razdoblja dok je na \xc4\x8delu Teatra &TD bio Vjeran Zuppa._NEWLINE_Redatelj Bo\xc5\xbeidar Violi\xc4\x87 zapisao je kako je predstava u svom izvornom obliku izvedena samo prvi put. Naime, netko je iz Gradskog komiteta SKH javio da se iz drugoga dijela predstave treba izbaciti prizor u kojem Erminija prepri\xc4\x8dava bratove tvrdnje da revolucionari mogu izgubiti samo okove a dobiti sve \xc5\xa1to ho\xc4\x87e \xc5\xa1to za nju zna\xc4\x8dii da je to egoizam, a ne komunkomunizam. Slobodan Novak je preko no\xc4\x87i morao promijeniti dijalog toga prizora, a drugovi iz komiteta tjednima su dolazili, pi\xc5\xa1e Violi\xc4\x87, i provjeravali \xc2\xabpodno\xc5\xa1ljivost\xc2\xbb predstave. Glavnu ulogu Madone igrala je Nada Suboti\xc4\x87. Izet Hajdarhod\xc5\xbei\xc4\x87 bio je Mali, a Marija Kohn Erminija. U epizodnim ulogama su bili Tanja Knezi\xc4\x87, Ljubo Kapor, Drago Kr\xc4\x8da, te Ivka Dabeti\xc4\x87. Nakon nekoliko sezona Izeta Hajdarhod\xc5\xbei\xc4\x87a je zamjenio Ivica Vidovi\xc4\x87.'